ddrg/super_eurlex huggingface dataset:
1)

regulas I pielikumu groza šādi: a) rindu, kas attiecas uz “Kompostētiem vai fermentētiem sadzīves atkritumiem”, aizstāj ar šādu: “B Kompostēts vai fermentēts sadzīves atkritumu maisījums Mēslošanas līdzeklis, ko iegūst no sadzīves atkritumiem, kuri ir sadalīti izcelsmes vietā, un kas bijis pakļauts kompostēšanai vai anaerobiskai rūgšanai biogāzes ražošanas nolūkā. Tikai augu valsts un dzīvnieku valsts sadzīves atkritumi. Tikai tad, ja iegūti slēgtā un uzraudzītā savākšanas sistēmā, ko pieņēmusi dalībvalsts. Maksimālā koncentrācija sausnā mg/kg: kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.”; b) pēc rindas, kas attiecas uz “Augu valsts izcelsmes kompostu vai fermentētu augu materiālu”, iekļauj šādu rindu: “B Biogāzes digestāts, kas satur dzīvnieku izcelsmes blakusproduktus, kuri ir pārstrādāti kopā ar augu vai dzīvnieku izcelsmes materiālu, kā uzskaitīts šajā pielikumā Trešās kategorijas dzīvnieku izcelsmes blakusprodukti (tostarp savvaļas dzīvnieku blakusprodukti) un otrās kategorijas gremošanas trakta saturs (otrā un trešā kategorija, kā definēts Eiropas Parlamenta un Padomes Regulā (EK) Nr. 1069/2009 (1) nedrīkst būt ar industrializētas lauksaimniecības izcelsmi. Procesiem jābūt saskaņā ar Komisijas Regulu (ES) Nr. 142/2011 (2). Nedrīkst lietot uz kultūraugu ēdamajām daļām. c) rindu, kas attiecas uz “Turpmāk minētajiem dzīvnieku izcelsmes produktiem vai blakusproduktiem”, aizstāj ar šādu: “B Turpmāk minētie dzīvnieku izcelsmes produkti vai blakusprodukti: asins milti nagu milti ragu milti kaulu milti vai kaulu milti bez želatīna zivju milti gaļas milti spalvu, dzīvnieku matu un atgriezumu milti vilna zvērādas (1.) dzīvnieku mati piena produkti hidrolizēti proteīni (2.) (1.) Maksimālā hroma (VI) koncentrācija mg/kg sausnā: nav konstatējams. (2.) Nedrīkst lietot uz kultūraugu ēdamajām daļām.”; d) pievieno šādas rindas: “B Leonardīts (neapstrādāta organiska nogula, kuras saturā ir daudz humīnskābju) Tikai tad, ja iegūts kā kalnrūpniecības blakusprodukts. B Hitīns (no vēžveidīgo čaulas iegūts polisaharīds) Tikai tad, ja iegūts ilgtspējīgās zvejniecībās, kā definēts Padomes Regulā (EK) Nr. 2371/2002 (3), vai bioloģiskā akvakultūrā. B Nogulas, kurām ir augsts organisko vielu saturs un kuras veidojas saldūdenstilpēs skābekļa deficīta apstākļos (piemēram, sapropelis) Tikai organiskas nogulas, kas ir saldūdens tilpju apsaimniekošanas blakusprodukti vai ir iegūti no bijušajām saldūdens zonām. Attiecīgā gadījumā iegūšana būtu jāveic tā, lai minimāli ietekmētu ūdenssistēmu. Tikai nogulas, kas radušās no avotiem, kuri ir brīvi no pesticīdu, noturīgu organisko piesārņotāju un benzīnam līdzīgu vielu kontaminācijas. Maksimālā koncentrācija sausnā mg/kg: kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.
(5)

Attiecībā uz izstrādājumiem uz kafijas, tējas vai mates pamata vai to ekstraktiem, esencēm un koncentrātiem ar augstu cukura saturu Eiropas Savienības Tiesa nolēma, ka Komisijas Regula (EK) Nr. 306/2001 (2), kas klasificē divus produktus, kuri sastāv galvenokārt no 90,1 % cukura un 2,5 % tējas ekstrakta un 58,1 % cukura (94 %, rēķinot pēc sausnas) un 2,2 % tējas, saskaņā ar KN kodu 2101 20 92, ir piemērojama pēc analoģijas diviem maisījumiem, kas paredzēti dzērienu ražošanai uz tējas pamata un sastāv no 64 % smalkā cukura (apmēram 97 %, rēķinot pēc sausnas), 1,9 % tējas ekstrakta un ūdens (3).
(6)

Turklāt dalībvalstis paziņoja Komisijai par vajadzību precizēt, ka ieraksti par garšaugu importu no Marokas, Taizemes un Vjetnamas, okras importu no Vjetnamas un piparu importu no Taizemes un Vjetnamas attiecas arī uz dzesinātiem izstrādājumiem. Savienības tiesību aktu skaidrības labad sarakstā ir jāizdara arī precizējums attiecībā uz ierakstiem par apelsīnu un zemeņu importu no Ēģiptes un zirņu un pupu importu no Kenijas.
(14)

Ņemot vērā sabiedrības novecošanos, mērķtiecīgi ieguldījumi veselības veicināšanā un slimību profilaksē var palielināt "veselīgas dzīves gadu" skaitu un tādējādi veicināt to, ka vecāka gadagājuma cilvēki, arī novecojot, var būt veselīgi un aktīvi. Vairāk nekā 80 % priekšlaicīgas nāves gadījumu Savienībā izraisa hroniskas slimības. Izmantojot Programmu, būtu jāapzina un jāizplata uz pierādījumiem balstīti un labi paņēmieni un jāveicina to apgūšana saistībā ar rentabliem veselības veicināšanas un slimību profilakses pasākumiem, kas it īpaši ir vērsti pret galvenajiem riska faktoriem, proti, pret tabakas lietošanu, narkotiku lietošanu, pārmērīgu alkohola lietošanu un neveselīgiem uztura paradumiem, lieko svaru un mazkustīgu dzīvesveidu, kā arī pret HIV/AIDS, tuberkulozi un hepatītu. Efektīvi profilakses pasākumi palīdzētu uzlabot veselības aprūpes sistēmu finansiālo ilgtspēju. Darbībā ievērojot dzimumu līdztiesības aspektus, ar Programmu būtu jāpalīdz nodrošināt slimību profilaksi visos tās aspektos (primārā, sekundārā un terciārā profilakse) un visā Savienības iedzīvotāju dzīves laikā, jāpalīdz veicināt veselību un veidot veselīgam dzīvesveidam labvēlīgu vidi, ņemot vērā veselību ietekmējošus sociālus un ar vidi saistītus faktorus, kā arī konkrētu invaliditātes veidu ietekmi uz veselību.
e)

ierobežot to, ka dabas resursus izmanto konfliktu finansēšanai, un atbalstīt to, lai iesaistītās personas ievērotu tādas iniciatīvas kā Kimberli procesa sertifikācijas sistēma, jo īpaši attiecībā uz to, lai vietējā mērogā īstenotu efektīvu kontroli pār dabas resursu ieguvi un tirdzniecību.
3)

IV sadaļas IV nodaļas B daļas 1. un 2. punktu aizstāj ar šādiem: “1. Cūku liemeņiem un subproduktiem veic šādas pēckaušanas veterinārās ekspertīzes procedūras: a) vizuāli pārbauda galvu un kaklu; vizuāli pārbauda muti, žāvu un mēli; b) vizuāli pārbauda plaušas, traheju un barības vadu; c) vizuāli pārbauda sirds somiņu un sirdi; d) vizuāli pārbauda diafragmu; e) vizuāli pārbauda aknas un aknu un aizkuņģa dziedzera limfmezglus (Lnn. portales); f) vizuāli pārbauda kuņģa–zarnu traktu, apzarni, kuņģa un apzarņa limfmezglus (Lnn. gastrici, mesenterici, craniales un caudales); g) vizuāli pārbauda liesu; h) vizuāli pārbauda nieres; i) vizuāli pārbauda pleiru un vēderplēvi; j) vizuāli pārbauda dzimumorgānus (izņemot peni, ja tas jau izbrāķēts); k) vizuāli pārbauda tesmeni un tā limfmezglus (Lnn. supramammarii); l) vizuāli pārbauda jaunu dzīvnieku nabas apvidu un locītavas. 2. Ja no dzīvnieku izcelsmes saimniecības iegūtie epidemioloģiskie vai citi dati, pārtikas aprites informācija vai pirmskaušanas apskates konstatējumi un/vai pēckaušanas vizuālajā apskatē konstatētās attiecīgās anomālijas norāda uz iespējamu sabiedrības veselības, dzīvnieku veselības vai labturības apdraudējumu, cūku liemeņiem un subproduktiem veic papildu pēckaušanas veterinārās ekspertīzes procedūras ar iegriešanu un palpāciju. Atkarībā no konstatētā apdraudējuma veic šādas procedūras: a) iegriež un pārbauda zemžokļa limfmezglus (Lnn. mandibulares); b) palpē plaušas, kā arī bronhiālos un videnes limfmezglus (Lnn. bifucationes, eparteriales un mediastinales). Traheja un galvenie bronhu zari jāatver gareniski, un plaušas jāiegriež trešajā trešdaļā perpendikulāri galvenajām asīm; šie griezumi nav vajadzīgi, ja plaušas neiekļauj lietošanai pārtikā; c) gareniski iegriež sirdī, atverot sirds kambarus un iegriežot kambaru starpsienu; d) palpē aknas un to limfmezglus; e) palpē un, ja vajadzīgs, iegriež kuņģa un apzarņa limfmezglus; f) palpē liesu; g) iegriež nieres un nieru limfmezglus (Lnn. renales); h) iegriež piena dziedzeru limfmezglus; i) palpē jaunu dzīvnieku nabas apvidu un locītavas un, ja vajadzīgs, iegriež nabas apvidu un atver locītavas.”;
(5)

Kanāda ir pieprasījusi sarakstā, kas izklāstīts Regulas (EK) Nr. 1251/2008 III pielikumā, iekļaut arī Kvebekas provinci. Saskaņā ar secinājumiem revīzijā, ko saistībā ar akvakultūras dzīvnieku veselību veica Kanādas Pārtikas un veterinārais dienests 2012. gada jūnijā, minētās trešās valsts kompetentā iestāde saistībā ar zivju slimību uzraudzību un kontroli var nodrošināt attiecīgas garantijas un uzticamu sertifikācijas sistēmu uz Savienību eksportētajām zivīm un to produktiem. Turklāt Kanādas kompetentā iestāde ir iesniegusi Komisijai sīku informāciju par riska uzraudzības programmu saistībā ar virālo hemorāģisko septicēmiju, kas īstenota laikposmā no 2007. gada līdz 2012. gadam attiecībā uz zivīm, kuru izcelsmes vieta ir Kvebekas provinces paaugstināta riska ūdensšķirtnes. Veicot uzraudzības programmas projekta un īstenošanas analīzi, var secināt, ka ir maz ticams, ka minētajos gados virālās hemorāģiskās septicēmijas vīruss izplatījās Kvebekas savvaļas zivju populācijās, kas ir uzņēmīgas pret šo vīrusu. Tas sniedz papildu garantijas par to zivju sugu veselības stāvokli, kuras ir uzņēmīgas pret virālo hemorāģisko septicēmiju, un par šo zivju produktiem, kurus no Kvebekas var eksportēt uz Savienību.
(37)

Tabakas audzēšanai Kanāriju salās ir vēsturiska nozīme. No ekonomikas viedokļa tabakas gatavošana joprojām ir viena no galvenajām šā reģiona rūpnieciskajām darbībām. No sociālā viedokļa tabakas audzēšana ir ļoti darbietilpīga, un to veic mazas saimniecības. Tomēr – tā kā šī kultūra nav pietiekami rentabla – tai draud izzušana. Pašlaik tabaku audzē tikai nelielā teritorijā Lapalmas salā cigāru amatnieciskai ražošanai. Tādēļ būtu jāatļauj Spānijai papildus Savienības atbalstam turpināt piešķirt valsts atbalstu, lai tā varētu saglabāt šo tradicionālo lauksaimniecības kultūru nolūkā atbalstīt ar to saistīto amatniecisko darbību. Turklāt, lai saglabātu tabakas izstrādājumu ražošanu, neapstrādātas un daļēji apstrādātas tabakas imports Kanāriju salās arī turpmāk būtu jāatbrīvo no muitas nodokļa, nepārsniedzot gada limitu – 20 000 tonnu jēltabakas ar izgrieztu vidējo dzīslu ekvivalenta.
(4)

Šie iebildumi galvenokārt attiecās uz to, ka nav tikuši ievēroti Regulas (EK) Nr. 510/2006 2. panta 1. punkta b) apakšpunktā minētie nosacījumi, konkrēti par to, ka izejvielai, proti, cūkgaļas izcelsmei, jābūt no Francijā atzītām cūku šķirnēm un ka attiecībā uz to nav ievēroti objektīvi kvalitātes kritēriji.
(7)

Esošais apstiprinājums par izmantošanu 2. produkta veidā neietver nosacījumus, kas izriet no tādu produktu novērtēšanas, kuri tiek izmantoti kā algicīdi celtniecības materiālu apstrādei. Tādēļ ir lietderīgi pašreizējā apstiprinājumā iekļaut minētos nosacījumus. Lai visas ieinteresētās personas varētu sagatavoties to jauno prasību izpildei, kuras izriet no biocīdo produktu veidu nesenās pārdefinēšanas, ir lietderīgi arī mainīt Direktīvā 2012/41/ES sākotnēji norādīto apstiprinājuma datumu.
(1)

Ar Lēmumu 2012/734/ES ir dotas pilnvaras Eiropas Savienības vārdā parakstīt Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (turpmāk “nolīgums”). Saskaņā ar Lēmumu 2012/734/ES šis nolīgums jāpiemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. augusta.
(1)

Saskaņā ar Regulas (EK) Nr. 1924/2006 1. panta 4. punktu attiecībā uz nepatentētiem aprakstiem (nosaukumiem), kas tradicionāli lietoti, lai norādītu uz to pārtikas produktu vai dzērienu kategorijas īpašībām, kuri var ietekmēt cilvēku veselību, var pieņemt atkāpi no šīs regulas piemērošanas, ja par to ir saņemts pieteikums no attiecīgajiem pārtikas apritē iesaistītajiem uzņēmējiem.
Cilindrisks izstrādājums, kas ražots no alumīnija sakausējuma, ar iedobumiem un padziļinājumiem, garumā apmēram 8 cm un diametrā apmēram 4 cm. Šo izstrādājumu izmanto kā daļu no drošības jostas savilcēja mehānisma, piemēram, mehāniskajos transportlīdzekļos, motorlaivās un kāpņu pacēlājkrēslos. (1) Sk. attēlu.

7616 99 90
KOMISIJAS ĪSTENOŠANAS REGULA (ES) Nr. 560/2013

(2013. gada 14. jūnijs),

ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Traditional Grimsby Smoked Fish (AĢIN))

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro teikumu,

tā kā:

Komisija ir izskatījusi minēto grozījumu un nolēmusi, ka tas ir pamatots. Tā kā saskaņā ar Regulas (ES) Nr. 1151/2012 53. panta 2. punktu grozījums ir maznozīmīgs, Komisija to var pieņemt, nepiemērojot minētās regulas 50. un 52. pantā izklāstīto procedūru,

IR PIEŅĒMUSI ŠO REGULU.

1. pants

Ar šo apstiprina aizsargātās ģeogrāfiskās izcelsmes norādes Traditional Grimsby Smoked Fish specifikācijas grozījumu, kas norādīts šīs regulas I pielikumā.

2. pants

Vienotā dokumenta konsolidētā redakcija, kurā izklāstīti specifikācijas galvenie elementi, ir pievienota šīs regulas II pielikumā.

3. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV L 343, 14.12.2012., 1. lpp.

(2) OV L 277, 22.10.2009., 17. lpp.

I PIELIKUMS

Ir apstiprināts turpmāk norādītais aizsargātās ģeogrāfiskās izcelsmes norādes Traditional Grimsby Smoked Fish specifikācijas grozījums.

Svaigās, veselās zivis vai to filejas parasti ir no Islandes, Fēru salām un Norvēģijas, taču tās var būt arī no citām vietām.
(1)

Ar Komisijas 2008. gada 8. maija Regulu (EK) Nr. 412/2008, ar ko atver pārstrādei paredzētas saldētas liellopu gaļas importa tarifu kvotu un paredz tās pārvaldību (2), atvēra 63 703 tonnu ikgadēju importa tarifa kvotu tādas neatkaulotas, saldētas liellopu gaļas ekvivalentam, kura paredzēta pārstrādei Savienībā, laikposmam no 1. jūlija līdz nākamā gada 30. jūnijam, to sadalot četros apakšperiodos. Importēšanas tiesību pieteikumus šim tarifa kvotas periodam iesniedz tā mēneša pirmajās septiņās dienās, kas ir pirms kārtējā apakšperioda sākuma. Tomēr kopējais gada apjoms ir pieejams no pirmā apakšperioda.
(7)

Viens no svarīgākajiem elementiem, kas tirgus dalībniekiem vajadzīgs no būtiskās piedāvājuma un pieprasījuma informācijas, ir plānota un neplānota elektroenerģijas ražošanas un patēriņa vienību nepieejamība. Tirgus dalībniekiem un PSO vajadzīga sīka informācija par to, kur, kad un kāpēc ražošanas vai patēriņa vienības ir vai nav pieejamas un kad paredzama to darbības atsākšana. Tādējādi PSO varētu labāk izmantot rezerves, samazinot padeves pārtraukumu risku.
Izstrādājums sastāv no 20 μg līdz 5 mg rekombinantā cilvēka glikoproteīna (laminīna) buferšķīdumā. Izstrādājumu paredzēts izmantot šūnu kultivēšanas trauku pārklāšanai. Padarot šo trauku virsmu piemērotāku, lai pie tās varētu pielipt šūnas, tas kalpo par matrici cilmes šūnu audzēšanai. Izstrādājums nenodrošina barības vielas cilmes šūnām, un, lai saglabātu vai audzētu cilmes šūnas, tas izmantojams kopā ar šūnu barotni.

3504 00 90
(10)

Kompetentās iestādes paziņojumā EVTI būtu jāiekļauj informācija par standartizācijas pakāpi, likviditāti un cenu pieejamību, lai EVTI varētu novērtēt, vai uz ārpusbiržas atvasināto instrumentu kategoriju būtu jāattiecina pienākums veikt tīrvērti. Kritēriji, kas attiecas uz atbilstošās ārpusbiržas atvasināto instrumentu kategorijas līguma nosacījumu un darbības procesu standartizāciju, ir ārpusbiržas atvasināto instrumentu kategorijas ekonomisko nosacījumu standartizācijas rādītājs, jo līguma nosacījumus un darbības procesus iespējams standartizēt tikai tad, ja ir standartizēti šie ekonomiskie nosacījumi. Kritērijus, kas saistīti ar likviditāti un cenu pieejamību, EVTI novērtē, ņemot vērā citus apsvērumus, nekā to darījusi kompetentā iestāde, izsniedzot atļauju CCP. Likviditāti šajā kontekstā novērtē plašākā perspektīvā, un tā atšķiras no likviditātes rādītāja, ko izmanto, lai noteiktu, vai piemērojams tīrvērtes pienākums. Konkrēti, fakts, ka līgums ir pietiekami likvīds, lai CCP tam varētu veikt tīrvērti, nenozīmē, ka uz to būtu attiecināms pienākums veikt tīrvērti. EVTI novērtējumam nevajadzētu atkārtoti ietvert vai dublēt kompetentās iestādes jau veikto novērtējumu.
1)

regulas 77. pantu groza šādi: a) panta 2. punktu groza šādi: “2. Atkāpjoties no 53. panta 2. punkta, no 53. panta 4. punkta otrā teikuma, kā arī no III pielikumā noteiktajiem maksimālajiem apjomiem, starpposma maksājumus un noslēguma maksājumus palielina par summu, kas ir par desmit procentu punktiem lielāka par katram prioritārajam virzienam piemērojamo līdzfinansējuma likmi, bet nepārsniedz 100 %, ko piemēro nesen deklarēto atbilstīgo izdevumu summai katrā apstiprinātajā izdevumu deklarācijā, kas iesniegta līdz plānošanas perioda beigām, ja pēc 2013. gada 21. decembris dalībvalsts atbilst kādam no turpmāk minētajiem nosacījumiem: a) finanšu palīdzību dalībvalstij dara pieejamu saskaņā ar Padomes Regulu (ES) Nr. 407/2010 (6) vai finanšu palīdzību dara pieejamu citas eurozonas dalībvalstis līdz minētās regulas spēkā stāšanās brīdim; b) vidēja termiņa finanšu palīdzību dalībvalstij dara pieejamu saskaņā ar Padomes Regulu (EK) Nr. 332/2002 (7); c) finanšu palīdzību dalībvalstij dara pieejamu saskaņā ar Līgumu par Eiropas Stabilizācijas mehānisma izveidi pēc tā stāšanās spēkā. (6) Padomes Regula (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (OV L 118, 12.5.2010., 1. lpp.)." (7) Padomes Regula (EK) Nr. 332/2002 (2002. gada 18. februāris), ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm (OV L 53, 23.2.2002., 1. lpp.).”" b) panta 6. punktu svītro; c) pievieno šādupunktu: “12. Atkāpjoties no 10. punkta, Savienības ieguldījums, veicot noslēguma maksājumus katram prioritārajam virzienam, nepārsniedz par vairāk kā 10 % no fondu līdzekļiem piešķiramās palīdzības maksimālo apmēru katram prioritārajam virzienam, kā paredzēts Komisijas lēmumā, ar kuru apstiprina darbības programmu. Tomēr Savienības ieguldījums, veicot noslēguma maksājumus, nepārsniedz deklarēto publisko ieguldījumu un katrai darbības programmai paredzēto maksimālo palīdzības apmēru no katra fonda līdzekļiem, kā paredzēts Komisijas lēmumā, ar ko apstiprina darbības programmu.”;
(2)

Viens no Direktīvu 2004/17/EK un 2004/18/EK mērķiem ir ļaut līgumslēdzējiem un līgumslēdzējām iestādēm, kas piemēro minētās direktīvas, vienlaikus ievērot Nolīgumā paredzētās saistības. Lai to panāktu, ir jāsaskaņo minētajās direktīvās paredzētās robežvērtības valsts līgumiem, uz kuriem attiecas arī Nolīgums, lai nodrošinātu to atbilstību Nolīgumā noteikto robežvērtību euro ekvivalentiem, kas noapaļoti līdz tuvākajam tūkstotim.
B85.F

Arī uzņēmuma ieguldījumu plānā ir liecības par tā uzņēmējdarbības mērķi. Viena no iezīmēm, ar ko ieguldījumu sabiedrība atšķiras no citiem uzņēmumiem, ir tā, ka ieguldījumu sabiedrība neplāno savus ieguldījumus turēt uz nenoteiktu laiku, proti, tā tos tur uz noteiktu laiku. Tā kā kapitālieguldījumus un nefinanšu aktīvu ieguldījumus ir iespējams turēt uz nenoteiktu laiku, ieguldījumu sabiedrībai ir iziešanas stratēģija, kurā dokumentēts, kā uzņēmums plāno īstenot kapitāla vērtības pieaugumu gandrīz no visiem saviem kapitālieguldījumiem un nefinanšu aktīvu ieguldījumiem. Ieguldījumu sabiedrībai ir arī iziešanas stratēģija jebkādiem parāda instrumentiem, kurus ir iespējams turēt uz nenoteiktu laiku, piemēram, neierobežota laika parāda instrumentiem. Uzņēmumam nav jādokumentē konkrētas iziešanas stratēģijas katram atsevišķam ieguldījumam, bet uzņēmums nosaka dažādas iespējamās stratēģijas dažādiem ieguldījumu veidiem vai portfeļiem, tostarp neatkarīgu grafiku iziešanai no ieguldījumiem. Iziešanas mehānismus, ko piemēro tikai saistību neizpildes gadījumos, piemēram, līguma pārkāpuma vai nepildīšanas gadījumā, neuzskata par iziešanas stratēģijām šā novērtējuma vajadzībām.
b)

punkta c) apakšpunktu aizstāj ar šādu: "c) ir Islāma revolucionāro gvardu korpusa (IRGC) loceklis vai juridiska persona, vienība vai struktūra, kas ir IRGC vai viena vai vairāku tā locekļu īpašumā vai kontrolē, vai fiziska vai juridiska persona, vienība vai struktūra, kas rīkojas to vārdā, vai fiziska vai juridiska persona, vienība vai struktūra, kas sniedz apdrošināšanas pakalpojumus vai citus būtiskus pakalpojumus IRGC vai vienībām, kuras ir to īpašumā vai kontrolē, vai rīkojas to vārdā;"
(2)

Nīderlande 2007. gada 28. augustā saskaņā ar Direktīvas 91/414/EEK 6. panta 2. punktu no uzņēmuma Sourcon-Padena GmbH & Co. KG saņēma pieteikumu par darbīgās vielas Pseudomonas sp. celma DSMZ 13134 iekļaušanu Direktīvas 91/414/EEK I pielikumā. Ar Lēmumu 2008/599/EK tika apstiprināts, ka dokumentācija ir pilnīga, t. i., principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.
(2)

Saskaņā ar Regulas (EK) Nr. 110/2008 10. panta 1. un 2. punktu stiprā alkoholiskā dzēriena vai cita pārtikas produkta noformējumā ar konkrētiem nosacījumiem drīkst izmantot saliktu apzīmējumu, kurā ietilpst kāds no Regulas (EK) Nr. 110/2008 II pielikumā minēto kategoriju nosaukumiem vai kāda no minētās regulas III pielikumā reģistrētajām ģeogrāfiskās izcelsmes norādēm, vai izmantot vienu vai vairākus pieminējumus, kuros ietilpst viena vai vairākas no šīm kategorijām vai ģeogrāfiskās izcelsmes norādēm. Lai nodrošinātu salikto apzīmējumu un pieminējumu vienotu lietošanu dalībvalstīs, ir vajadzīgs noteikt sīki izstrādātos to izmantošanas noteikumus stipro alkoholisko dzērienu un citu pārtikas produktu noformēšanai.
a)

29 500 tonnas atkaulotas liellopu gaļas, kas atbilst KN kodiem 0201 30 00 un 0206 10 95 un šādai definīcijai: “Atlasīti liellopu gaļas izcirtņi, kuri iegūti no vēršiem, jauniem vēršiem vai telēm, kas pēc atšķiršanas no zīdītājmātes barojušies tikai ganībās. Saskaņā ar Argentīnas Lauksaimniecības, lopkopības, zivsaimniecības un pārtikas sekretariāta (Secretaría de Agricultura, Ganadería, Pesca y Alimentos – SAGPyA) oficiāli noteikto liellopu gaļas klasifikāciju no vēršiem iegūtos liemeņus klasificē kā “JJ”, “J”, “U” vai “U2”, no jauniem vēršiem un telēm iegūtos liemeņus klasificē kā “AA”, “A” vai “B”.” Tomēr 2012./2013., 2013./2014. un 2014./2015. gada importa periodam kopējais daudzums ir 30 000 tonnas. Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam (9). Informācijai uz etiķetes var pievienot norādi “Augstas kvalitātes liellopu gaļa”. Šīs kvotas kārtas numurs ir 09.4450.
“Majors Idrissa DJALÓ

Valstspiederība: Gvineja-Bisava; Dz.d.: 1954. gada 18. decembris; Oficiālais amats: Bruņoto spēku Štāba virspavēlnieka protokola padomnieks un vēlāk pulkvedis un bruņoto spēku Štāba protokola vadītājs Pase Nr.: AAISO40158; Izdota (datums): 02.10.2012. Izdošanas vieta: Gvineja-Bisava; Derīguma termiņš: 02.10.2015.

Kontaktpersona “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu, un viens no tās aktīvākajiem dalībniekiem. Viņš bija viena no pirmajām militārpersonām, kas publiski pauda savu piederību “militārajai pavēlniecībai”, parakstot vienu no tās pirmajiem paziņojumiem (Nr. 5, 2012. gada 13. aprīlis). Majors Djaló darbojas arī militārajā izlūkdienestā.
(3)

Pamatojoties uz jaunāko informāciju, Zinātniskās analīzes grupa secināja — ja netiks pārtraukta vēl dažu Regulas (EK) Nr. 338/97 A un B pielikumā minēto sugu īpatņu ievešana Savienībā no dažām izcelsmes valstīm, šo sugu saglabāšanās stāvoklis būs nopietni apdraudēts. Tāpēc jāaptur šādu sugu īpatņu ievešana: Hippopotamus amphibius no Kamerūnas un Mozambikas; Cercopithecus dryas no Kongo Demokrātiskās Republikas; Stephanoaetus coronatus un Torgos tracheliotus no Tanzānijas; Balearica pavonina no Sudānas; Chamaeleo africanus no Nigēras; Heosemys annandalii un Heosemys grandis no Laosas; Mantella pulchra no Madagaskaras; Tridacna crocea, Tridacna maxima un Tridacna squamosa no Kambodžas; Nardostachys grandiflora no Nepālas.